Cuneiform Tablet Kt 88/k 121 (AKT 7a 38)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB PUZUR₄-a-šur DUMU ZU-na-da KIŠIB a-la-ḫi-im DUMU i-dí-sú-en₆ KIŠIB a-na-aḫ-DINGIR DUMU sà-ba-sí-a KIŠIB a-bu-um-DINGIR DUMU ab-ba KIŠIB ša-lim-a-šur a-ḫi-šu ša 15 ma-na KÙ.BABBAR ṣa-ru-pá-am i-ṣé-er a-bu-um-DINGIR ú ša-lim-a-šur a-šur-SIPA i-šu-ú iš-tù ḫa-muš-tim ša a-šur-be-el-a-wa-tim ù a-gu₅-za a-na 40 ḫa-am-ša-tim i-ša-qú-lu šu-ma i-na u₄-mì-šu-nu ma-al-ú-tim lá iš-qú-lu 1.5 GÍN.TA i-na ITU.KAM a-na 1 ma-na-im ú-ṣú-bu KÙ.BABBAR i qá-qá-ad šál-mì-šu-nu ú ke-ni-šu-nu ra-ki-is ta-aḫ-sí-is-tum a-ni-tum me-eḫ-ra-at ṭup-pì-im ḫa-ar-mì-im ša ḫu-bu-ul a-bu-um-DINGIR ú ša-lim-a-šur